Felix Kaspar

Felix Kaspar (14. tammikuuta 1915 Wien, Itävalta – 5. joulukuuta 2003 Bradenton, Florida, Yhdysvallat) oli itävaltalainen taitoluistelija, maailmanmestari ja olympiamitalisti. Hän sai miesten yksinluistelussa pronssia vuoden 1936 talviolympialaisissa Garmisch-Partenkirchenissä. Häntä pidettiin varhaisena ennakkosuosikkina vuoden 1940 olympiakultamitalia varten, mutta toinen maailmansota esti tämän toteutumisen.

Sodan jälkeen Kaspar asettui Kaliforniaan, jossa hän työskenteli valmentajana. Hänet otettiin vuonna 1998 World Figure Skating Hall of Fameen.

Kaspar voitti taitoluistelun maailmanmestaruuskilpailuissa kultamitalit vuosina 1937 ja 1938 ja sai lisäksi pronssin 1936. Euroopan-mestaruuskilpailuissa Kaspar saavutti 7. sijan 1934, hopeaa 1935, 4. sijan 1936, kultaa 1937 ja toisen kerran kultaa 1938.

Lähteet 

Itävaltalaiset taitoluistelijat
Itävaltalaiset olympiamitalistit
Vuonna 1915 syntyneet
Vuonna 2003 kuolleet